રાજકોટ તા. ૫: કુવાડવાથી આગળ હીરાસરના પાટીયા નજીક સાંજે ત્રણ સવારીવાળુ બાઇક ટ્રક પાછળ ઘુસી જતાં લજાઇ, તિથવાના બે વણકર યુવાનના મોત નિપજ્યા હતાં. જ્યારે એકને ગંભીર ઇજા થઇ હતી. મૃતક અને ઘાયલ થયેલા ત્રણેય યુવાનો કૌટુંબીક ભાઇ થાય છે. ચાલુ બાઇક પર આ ત્રણેય યુવાનો સેલ્ફી લઇ રહ્યા હોઇ તે વખતે ચાલકે કાબુ ગુમાવતાં અકસ્માત સર્જાયાનું પ્રાથમિક તપાસમાં ખુલ્યું છે. આ બનાવથી વણકર પરિવારોમાં કલ્પાંત સર્જાયો છે.